Az előterjesztés 1. sz. melléklete


Budapest Főváros Önkormányzata Közgyűlésének
…/2014. (    ) önkormányzati rendelete
Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet, valamint 
a Fővárosi Önkormányzat Szervezeti és Működési Szabályzatáról szóló 
11/2013. (III.18.) Főv. Kgy. rendelet 
módosításáról

Budapest Főváros Közgyűlése a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében, a nemzeti vagyonról szóló 2011. évi CXCVI. törvény 5. § (2) bekezdés b)-c) pontjaiban és (4) bekezdésében, a 13. § (1) bekezdésében és a 18. § (1) bekezdésében kapott felhatalmazás alapján és az Alaptörvény 32. cikk (1) bekezdés e) és g) pontjában, valamint a Magyarország helyi önkormányzatairól szóló 2011. évi CLXXXIX. törvény 107-109. §-ban meghatározott feladatkörében eljárva, a 3. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:


1. §

Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet (a továbbiakban: Vr.) 23. §. (2) bekezdés b) pontjának bd) alpontja helyébe a következő bd) alpont lép:
[bookmark: pr292][bookmark: pr293][bookmark: pr294][bookmark: pr295] [(2) A Gazdasági Bizottság dönt…
[bookmark: pr296][bookmark: pr297]b) az alábbi vagyonelemek vonatkozásában az (1) bekezdésben foglaltaktól eltérően…]
[bookmark: pr298][bookmark: pr299]
[bookmark: pr300][bookmark: pr301]„bd) értékhatártól függetlenül a Fővárosi Önkormányzat, valamint a fővárosi önkormányzati feladatkörbe tartozó közszolgáltatást végző gazdasági társaság által megvalósuló beruházások során felmerülő közműáthelyezés és közmű átalakítás tekintetében az (1) bekezdésben szabályozott tulajdonosi jogok gyakorlása kérdésében is.

[bookmark: pr302]2. §
A Vr. 24. § (2)  bekezdés b) pontja helyébe a következő b) pont lép:
 [(2) Az (1) bekezdés a) pontjában foglaltaktól eltérően a Gazdasági Bizottság dönt ]
b) 200 millió forint egyedi forgalmi értéket el nem érően a Fővárosi Önkormányzat, valamint a fővárosi önkormányzati feladatkörbe tartozó közszolgáltatást végző gazdasági társaság által megvalósuló beruházások során felmerülő közműáthelyezés és közmű átalakítás vonatkozásában a közműkiváltásra irányuló megállapodás megkötéséről a beruházási előirányzat erejéig.”

3. §

(1) A Fővárosi Önkormányzat Szervezeti és Működési Szabályzatáról szóló 11/2013. (III.18.) Főv. Kgy. rendelet (a továbbiakban: SzMSz) 9. mellékletének „2. Gazdasági Bizottság” alcíme 2. 21. 2. 4. alpontja helyébe a következő 2. 21.2.4. alpont lép:
„2.21.2.4. Dönt értékhatártól függetlenül a Fővárosi Önkormányzat, valamint a fővárosi önkormányzati feladatkörbe tartozó közszolgáltatást végző gazdasági társaság által megvalósuló beruházások során felmerülő közműáthelyezés és átalakítás tekintetében a tulajdonosi jogok gyakorlása kérdésében.

22/2012. (III. 14.) Főv. Kgy. r. 23. § (2) b) bd)”

(2) Az SzMSz 9. mellékletének „2. Gazdasági Bizottság” alcíme 2. 22.2. alpontja a helyébe következő 2. 22. 2. alpont lép:
„2.22.2. 200 millió forint egyedi forgalmi értéket el nem érően dönt a Fővárosi Önkormányzat, valamint a fővárosi önkormányzati feladatkörbe tartozó közszolgáltatást végző gazdasági társaság által megvalósuló beruházások során felmerülő közműáthelyezés és közmű átalakítás vonatkozásában a közműkiváltásra irányuló megállapodás megkötéséről a beruházási előirányzat erejéig.
22/2012. (III. 14.) Főv. Kgy. r. 24. § (2) b)”



4. §
Ez a rendelet a kihirdetését követő napon lép hatályba.



	Sárádi Kálmánné dr.
főjegyző
	Tarlós István
főpolgármester






INDOKOLÁS
Általános indokolás
Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (4) bekezdése alapján lehetőség van arra, hogy a képviselőtestület hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át.  
Jelen módosítás indoka a Fővárosi Önkormányzatnak a saját forrásból, illetve európai uniós forrásból finanszírozott projekt, beruházások határidőben történő megvalósításához, valamint a támogatás az elszámolhatósági időszakon belül történő lehívásához fűződő érdek. A Gazdasági Bizottság hatásköre a rendeletmódosítással kiegészül az európai uniós forrásból megvalósuló projektek során felmerülő közműkiváltással kapcsolatos tulajdonosi jogok gyakorlásával. Ezzel nem csak a Fővárosi Közgyűlést lehet tehermentesíteni, hanem a projektek, beruházások is időben megvalósíthatók lesznek, valamint a támogatások lehívása biztosítható.



Részletes indokolás
Az 1. §-hoz
A közfeladat ellátása céljából és azzal összefüggésben, saját forrásból, valamint európai uniós forrásból vagy az államháztartás valamely alrendszeréből a Fővárosi Önkormányzat által, valamint a Fővárosi Önkormányzat társfinanszírozásával megvalósuló, fővárosi önkormányzati feladatkörbe tartozó közszolgáltatást végző, közszolgáltató által megvalósuló beruházások, projektek esetében felmerülő közművek áthelyezése, átalakítása komoly késedelmet okoz a megvalósításban, mivel a közműtulajdonosok kizárólag a bontáskori érték megtérítése, a létrehozandó eszköz üzemeltetése, illetőleg esetlegesen annak – a jogszabályban vagy támogatásra vonatkozó szabályban előírt elidegenítési tilalom lejártát követő – értékesítése kérdését rendező megállapodás megkötése esetén hajlandóak a közmű átalakításra/áthelyezésre/fejlesztésre vonatkozó terveket jóváhagyni, illetve a hatósági engedélyezési eljárást kezdeményezni, a bontáshoz és építéshez szükséges hozzájárulást megadni. 

A Fővárosi Önkormányzat és a fővárosi önkormányzati feladatkörbe tartozó közszolgáltatást végző közszolgáltató által megvalósuló beruházásokban felmerülő közművek áthelyezése, átalakítása tekintetében a tulajdonosi jogok gyakorlásának hatáskörét az európai uniós támogatásból megvalósuló projektekre is ki kell terjeszteni. Mindez hozzájárul a projektek, beruházások tervezett időben való megvalósításához, az ahhoz fűződő érdekek érvényesüléséhez.

Ezáltal az eu-s projektekben is biztosítható lesz az olyan eljárási cselekményekkel összefüggő döntések időbeni meghozatala és azonnali beavatkozást igénylő helyzetek kezelése, amelyek esetében rövid határidő áll a beruházó rendelkezésére.  A döntéshozatal ugyanis sok esetben nem tűr halasztást, és a Fővárosi Közgyűlés soron következő ülésén, vagy akár rendkívüli ülésén (figyelembe véve a közgyűlési előterjesztésre koordinációjának időigényét, a leadási határidőt, az összehíváshoz szükséges időtartamot) történő döntéshozatal időigénye késlelteti a döntéshozatali eljárást tárgyi döntések kérdésében. 

A 2.§-hoz

Jelen rendeletmódosítással a Fővárosi Önkormányzat és a fővárosi önkormányzati feladatkörbe tartozó közszolgáltatást végző közszolgáltató által megvalósuló beruházásokban, projektekben felmerülő közművek áthelyezése, átalakítása vonatkozásában a tulajdonosi jogokat a közműkiváltásra irányuló megállapodás megkötése kérdésében 200 millió forint egyedi forgalmi értéket el nem érően a Gazdasági Bizottság gyakorolja. A Gazdasági Bizottság döntésének feltétele továbbra is - a vonatkozó jogszabályok figyelembevételével –, hogy a fedezet a Fővárosi Önkormányzat költségvetésében az adott beruházás előirányzatán rendelkezésre álljon. A hatáskör eu-s projektekre való kiterjesztése hozzájárul a projektek, beruházások tervezett időben való megvalósításához, az ahhoz fűződő érdekek érvényesüléséhez.


A 3.§-hoz
A Vagyonrendelet módosítással összhangban az SZMSZ 9. sz. mellékletének módosítása szükséges. 

A 4.§-hoz
A rendelet hatálybalépéséről rendelkezik.

